Πρόταση κανονισμού (ΕΚ) του Συμβουλίου που προβλέπει πρόσθετα μέτρα για την άμεση στήριξη των εισοδημάτων των παραγωγών ή για τον τομέα του βοείου κρέατος (97/C 7/05) COM(96) 606 τελικό - 96/0286(CNS)

(Υποβλήθηκε από την Επιτροπή στις 26 Νοεμβρίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι, λαμβανομένων υπόψη των συνεχιζόμενων σοβαρών δυσχερειών του τομέα του βοείου κρέατος που προκύπτουν από τις ανησυχίες των καταναλωτών σχετικά με τη σπογγώδη εγκεφαλοπάθεια των βοοειδών (ΣΕΒ) καθώς και από τα μέτρα εκείνα τα οποία θεσπίστηκαν για τη στήριξη των εισοδημάτων των παραγωγών από τον κανονισμό (ΕΚ) αριθ. 1357/96 του Συμβουλίου (1) είναι αναγκαία η θέσπιση πρόσθετων μέτρων για την άμεση στήριξη των εισοδημάτων των παραγωγών ή του τομέα του βοείου κρέατος 7

ότι το ποσό της ενίσχυσης που διατίθεται για κάθε κράτος μέλος για την άμεση στήριξη των εισοδημάτων των παραγωγών ή του τομέα του βοείου κρέατος θα κατανεμηθεί σύμφωνα με μια κλίμακα στην οποία λαμβάνεται ιδίως υπόψη το μέγεθος των αγελών βοοειδών σε κάθε κράτος μέλος 7 ότι τα κράτη μέλη κατανέμουν το συνολικό διαθέσιμο ποσό της χρηματοδότησης με βάση αντικειμενικά κριτήρια, και αποφεύγουν οποιαδήποτε στρέβλωση της αγοράς 7

ότι η Κοινότητα, για λόγους που έχουν σχέση με τον προϋπολογισμό, χρηματοδοτεί τις δαπάνες στις οποίες υποβάλλονται τα κράτη μέλη όσον αφορά την άμεση στήριξη των εισοδημάτων των παραγωγών ή του τομέα του βοείου κρέατος, μόνο σε περίπτωση που οι πληρωμές αυτές έχουν εκτελεσθεί εντός ορισμένης προθεσμίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη χρησιμοποιούν τα ποσά που καθορίζονται στο παράρτημα για να εκτελούν πρόσθετες πληρωμές, σύμφωνα με αντικειμενικά κριτήρια, για τη στήριξη των εισοδημάτων των παραγωγών ή του τομέα του βοείου κρέατος, μόνον εφόσον οι πληρωμές αυτές εκτελούνται εντός ορισμένης προθεσμίας.

Άρθρο 2

(1) Τα μέτρα που θεσπίζονται από το άρθρο 1 του παρόντος κανονισμού πρέπει να θεωρούνται ως παρεμβάσεις που αποσκοπούν στη σταθεροποίηση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου (2).

(2) Η Κοινότητα χρηματοδοτεί τις δαπάνες στις οποίες υποβάλλονται τα κράτη μέλη σε σχέση με τις πληρωμές που αναφέρονται στο άρθρο 1, μόνο σε περίπτωση που οι πληρωμές αυτές έχουν εκτελεστεί από τα κράτη μέλη έως τις 15 Οκτωβρίου 1997 το αργότερο.

Άρθρο 3

Ο εφαρμοστέος συντελεστής μετατροπής είναι η γεωργική ισοτιμία η οποία ισχύει την 1η Δεκεμβρίου 1996.

Άρθρο 4

Ενδεχόμενοι λεπτομερείς κανόνες αναγκαίοι για την εφαρμογή του παρόντος κανονισμού εγκρίνονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου (3).

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός δεν εφαρμόζεται πριν από την ημέρα κατά την οποία δηλώνεται η τελική έγκριση του προϋπολογισμού των Ευρωπαϊκών Κοινοτήτων για το δημοσιονομικό έτος 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 175 της 13. 7. 1996, σ. 9.

(2) ΕΕ αριθ. L 94 της 28. 4. 1970, σ. 13.

(3) ΕΕ αριθ. L 148 της 28. 6. 1968, σ. 24.

ΠΑΡΑΡΤΗΜΑ

>ΘΕΣΗ ΠΗΝΑΚΑ>